CELEX: 62013CN0271
Language: mt
Date: 2013-05-16 00:00:00
Title: Kawża C-271/13 P: Appell ippreżentat fis- 16 ta’ Mejju 2013 minn Rousse Industry AD mis-sentenza mogħtija mill-Qorti Ġenerali (Ir-Raba’ Awla) fl- 20 ta’ Marzu 2013 fil-Kawża T-489/11 — Rousse Industry AD vs Il-Kummissjoni Ewropea

20.7.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 207/31
            
         Appell ippreżentat fis-16 ta’ Mejju 2013 minn Rousse Industry AD mis-sentenza mogħtija mill-Qorti Ġenerali (Ir-Raba’ Awla) fl-20 ta’ Marzu 2013 fil-Kawża T-489/11 — Rousse Industry AD vs Il-Kummissjoni Ewropea
   (Kawża C-271/13 P)
   2013/C 207/52
   Lingwa tal-kawża: il-Bulgaru
   
      Partijiet
   
   
      Appellanti: Rousse Industry AD (rappreżentanti: A. Angelov, S. Panov, avukati)
   
      Parti oħra fil-proċedura: Il-Kummissjoni Ewropea
   
      Talbiet tal-appellanti
   
   
               —
            
            
               tannulla s-sentenza tal-Qorti Ġenerali tal-20 ta’ Marzu 2013 fil-Kawża T-489/11;
            
         
               —
            
            
               tiddeċiedi definittivament il-kawża billi tiddikjara nulli l-Artikoli 2, 3, 4 u 5 tad-deċiżjoni tal-Kummissjoni tat-13 ta’ Lulju 2011 fir-rigward tal-għajnuna mill-Istat C-12/10 u N 389/09 mogħtija mill-Bulgarija lil Rousse Industry AD;
            
         
               —
            
            
               sussidjarjament, tirrinvija l-kawża quddiem il-Qorti Ġenerali sabiex tiddeċidiha mill-ġdid;
            
         
               —
            
            
               tikkundanna lill-Kummissjoni għall-ispejjeż.
            
         
      Aggravji u argumenti prinċipali
   
   Insostenn tal-appell tagħha, l-appellanti tinvoka dawn l-aggravji:
   
               (1)
            
            
               
                  L-ewwel aggravju: ksur tar-regoli proċedurali li jippreġudika l-interessi tal-appellanti
               
               
                           (i)
                        
                        
                           Fil-motivi tas-sentenza tagħha, il-Qorti Ġenerali ma indirizzatx il-mistoqsijiet essenzjali li hija għamlet lill-partijiet dwar il-fatti, bħala miżuri ta’ organizzazzjoni tal-proċedura, u lanqas ma indirizzat il-pożizzjonijiet tagħhom f’dan ir-rigward.
                        
                     
                           (ii)
                        
                        
                           Dan jikkostitwixxi difett proċedurali sostanzjali li jaqa’ fil-kamp ta’ applikazzjoni tal-Artikolu 58 tal-Istatut tal-Qorti tal-Ġustizzja sa fejn il-Qorti Ġenerali hija meħtieġa tikkunsidra t-talbiet, l-oġġezzjonijiet u l-argumenti kollha mressqa mill-partijiet.
                        
                     
         
               (2)
            
            
               
                  It-tieni aggravju: ksur tad-dritt tal-Unjoni mill-Qorti Ġenerali
               
               
                           (i)
                        
                        
                           Il-Qorti Ġenerali applikat b’mod żbaljat l-Artikolu 107(1) TFUE, ikkunsidrat flimkien mal-Artikolu 1(ċ) tar-Regolament tal-Kunsill Nru 659/1999, tat-22 ta’ Marzu 1999, li jistabbilixxi regoli dettaljati għall-applikazzjoni tal-Artikolu 93 tat-Trattat tal-KE (1), billi assumiet li kien hemm għajnuna ġdida favur Rousse Industry AD.
                        
                     
                           (ii)
                        
                        
                           Il-Qorti Ġenerali ddeċidiet bi ksur tal-Artikolu 107(1) TFUE sa fejn ikkunsidrat, b’mod żbaljat, li l-għajnuna kienet inkompatibbli mas-suq intern tal-Unjoni u kienet taffettwa ħażin il-kompetizzjoni u li l-fatt li d-dejn dovut lill-Istat ma kienx irkuprat kien jikkostitwixxi vantaġġ għall-kumpannija.
                        
                     
                           (iii)
                        
                        
                           Is-sentenza tal-Qorti Ġenerali ma hijiex konformi mal-Artikolu 107(1) TFUE u mal-Artikolu 296 TFUE sa fejn il-kulleġġ ġudikanti, fl-evalwazzjoni tiegħu tal-kriterju tal-investitur privat magħżul mill-Kummissjoni, ħa approċċ li, minn perspettiva legali, huwa żbaljat. Fid-deċiżjoni tagħha, il-Kummissjoni Ewropea ma kkorroboratx il-konklużjonijiet tagħha fir-rigward tal-kriterju tal-investitur privat b’analiżi u b’fatturi ekonomiċi u għalhekk ma kien hemm ebda bażi legali sabiex il-Qorti Ġenerali tadotta l-argumenti tagħha.
                        
                     
                           (iv)
                        
                        
                           Il-Qorti Ġenerali interpretat u applikat b’mod żbaljat l-Artikolu 14 tar-Regolament (KE) Nru 659/1999 u l-Artikolu 296 TFUE sa fejn id-deċiżjoni tal-Kummissjoni Ewropea għandha tispeċifika l-ammont tal-għajnuna li għandha tiġi rkuprata, flimkien mal-interessi, u sa fejn dawn l-interessi għandhom jiġu ddeterminati skont rata xierqa stabbilita mill-Kummissjoni Ewropea — rekwiżiti li ma ġewx issodisfati, b’tali mod li d-deċiżjoni tal-Kummissjoni Ewropea ma hijiex immotivata.
                        
                     
         
      (1)  ĠU Edizzjoni Speċjali bil-Malti, Kapitolu 8, Vol. 1, p. 339.